**SAVJET RTCG
Ombudsman RTCG**
Podgorica 04.07.2025

**Predmet:** Zapisnik i misljenje ombudsmana na prigovor od19.06.2025. godine koji je uputio Sindikat medija

Povod za prigovor je neobjavljeno reagovanje Sindikata medija na tekst objavljen na Portalu Javnog servisa18.06.2025. godine pod naslovom „Otašević: Kračković i Camović tražili da prećutim nezakonito točenje goriva i pozive na fizičke obračune u prostorijama Gradske TV

“, preuzet sa Portala Gradske Tv

**Opis prigovora**

Dana 18/06/2025 na portalu Radio teleevizije Crne Gore objavljen je članak: https://rtcg.me/vijesti/drustvo/720048/otasevic-krackovic-i-camovic-trazili-da-precutim-nezakonito-tocenje-goriva-i-pozive-na-fizicke-obracune-u-prostorijama-gradske-tv.html, preuzet sa portala Gradske RTV, koji jednostrano targetira rukovodstvo Sindikata medija Crne Gore, a vijest je emitovana i u Vijestima na Prvom programu Televizije Crne Gore. Iako smo uputili reagovanje, ono je objavljeno samo na Televiziji dok se Portal oglušio i ostavio navedeni tekst na naslovnoj strani gotovo cijeli dan.

Takođe, budući da je reagovanje dio prepiske između SMCG i menadžmenta Gradske RTV, a da je uredništvo Javnog medijskog servisa (Televizije i Portala) odlučilo da objavi samo reagovanje Otaševića, istrgnuto iz prethodne prepiske, jasno je da iza ovog motiva ne stoji javni interes. Posebno je problematično što tekst obiluje velikom količinom ozbiljnih neistinitih optužbi, koje su morale biti argumentovano demantovane. Tim prije je Portal RTCG bio u obavezi da objavi i reagovanje.

Sve ovo je, naravno, u suprotnosti sa Kodeksom novinara Crne Gore, koji jasno nalaže da novinari/ke moraju da budu u službi javnog interesa, da poštuju istinitost, činjenice i da uvijek teže potpunom infomisanju (vidi: osnovna načela, načelo 1, nečelo 2, načelo 3). Takođe, ovakvim odnosom odgovornih u portalu Javnog medijskog servisa prekršen je i Zakon o medijima, koji propisuje obavezu objavljivanja odgovora na identičan način kao i tekst na koji se reaguje (vidi: član 61), na što su i upozoreni u dostavljenom reagovanju.

**IZJAŠNJENJE UREDNIŠTVA PORTALA RTCG**

Povodom žalbe Sindikata medija Crne Gore, dužni smo istaći sljedeće činjenice koje jasno isključuju odgovornost Portala RTCG za navode iz žalbe.

1. **Sporni tekst nije autorski sadržaj RTCG-a**, već je prenesen sa portala Gradske RTV kao cjelovita informacija o dešavanjima u lokalnom javnom servisu. Odluka o prenošenju sadržaja donesena je u skladu s uređivačkom praksom i u interesu informisanja javnosti o radu organa javnog sektora, što ne može predstavljati akt targetiranja, već urednički standard.
2. **Portal RTCG nije bio izvor optužbi**, niti je selektivno birao sadržaj. Tekst je prenesen kao gotov proizvod medija koji samostalno funkcioniše i odgovara za svoj sadržaj. U tom kontekstu, Portal RTCG nije ni bio obavezan da u istom trenutku objavljuje reagovanje na tekst koji nije izvorno njegov. Takva praksa nije predviđena ni Zakonom ni Kodeksom.
3. **Reagovanje Sindikata nije ignorisano, već objavljeno u informativnom programu Televizije Crne Gore**, **što pokazuje jasnu namjeru Javnog servisa da omogući vidljivost svih strana.** Nema govora o cenzuri, već o razlici u medijskim platformama i njihovim ulogama.
4. **Portal RTCG nije dio prepiske između Sindikata i Gradske RTV**, te nije bio u obavezi da objavljuje reagovanja koja se odnose na sadržaj internih komunikacija u kojima RTCG nije akter. Time bi se narušila uređivačka odgovornost i uveden presedan u kojem se od Portala traži da preuzima odgovornost za tuđe odnose i interne konflikte čiju vjerodostojnost nije u stanju da provjeri.
5. **Javni servis ne uređuje sadržaj pod pritiskom**, pa tako ni uredništvo Portala RTCG ne može biti obavezano da automatski objavljuje svako reagovanje na preuzeti tekst. Obaveza objave odgovora postoji samo kad je riječ o sopstvenom autorskom sadržaju, što ovdje nije slučaj.

Shodno navedenom, ne postoji pravni ni profesionalni osnov za tvrdnju da je Portal RTCG prekršio Zakon o medijima ili Kodeks novinara. Ipak, u cilju unapređenja prakse i izbjegavanja sličnih nesporazuma u budućnosti, uredništvo ostaje otvoreno za konstruktivne prijedloge koji ne zadiru u uređivačku autonomiju, ali doprinose većem balansu i transparentnosti.

**Misljenje ombudsmana**

Nakon pristiglog prigovora Sindikata medija i izjasnjenja urednistva Portala Javnog servisa ombudsman konstatuje

Clan 61 Zakona o medijima jasno definise parvo na odgovor bez obzira na izvor informacije ukoliko ona moze da povrijedi necije parvo ili interes

”Lice na koje se odnosi informacija koja može da povrijedi njegovo pravo ili interes, ima pravo​​ da od glavnog urednika medija zahtijeva da objavi odgovor kojim se pobija, dopunjuje ili ispravlja​​ neistinita, nepotpuna ili netačno prenijeta informacija (u daljem tekstu: odgovor), bez naknade.”

U Zakonu ombudsman ne pronalazi argumente urednistva iznijete u izjasnjenju na prigovor da nema obavezu objavljivanja odgovora jer sadrzaj nije autorski i ne prihvata ih.

Smatra da je urednistvo Portala propustilo da objavi reagovanja i prihvata prigovor Sindikata medija.
Ombudsmana raduje stav urednistva Portala da u cilju unapređenja prakse i izbjegavanja sličnih nesporazuma u budućnosti, ostaje otvoreno za konstruktivne prijedloge koji ne zadiru u uređivačku autonomiju, ali doprinose većem balansu i transparentnosti.

**Zakljucak i preporucene mjere**

Prihvata se prigovor Sindikata Medija Crne Gore.
Ombudsman nalaze urednistvu Portala da reagovanje Sindikata medija objavi na istom mjestu i u istom vremenskom trajanju kao I tekst koji je izazavao prigovor.
Poziva urednistvo Portala da uredi svoju uredjivacku praksu u skladu sa Zakonom o medijima, sa posebnom paznjom na dio iz Zakona koji se tice prava na odgovor.
Napominje se da je ovo drugi prigovor upućen ombudsmanu u vezi sa neobjavljivanjem odgovora na Portalu RTCG, sto ukazuje na potrebu za hitnim usklađivanjem sa zakonskim standardima.

Ombudsman Javnog servisa
Ivan Ivanovic